Žaidimai „Counter-Strike“, „Hyper Scape“, „Call of Duty“.
Kas sieja šias stambias frančizes?
- Karališkas mūšis. - Ne.
Nieko panašaus.
Kas negerai su karališku mūšiu?
Nieko. Žaidimas baigiamas, kai lieka gyvas vienas veikėjas,
šiais laikais visi kuria tokius žaidimus.
Jie tai daro dėl to, kad tai - pigiausias būdas pritraukti jaunimą.
- Neįdomu. Mūsų žaidimui tai netiks. - Tai padarykit, kad tiktų.
Tai - puiki galimybė, kuria būtų kvaila nepasinaudoti.
Privalome ja pasinaudoti, kaip visi kiti šios industrijos vanagai.
Aš tai jau to nedarysiu.
- Kol kas. - Kol kas? Kaip tai suprasti?
Tu mane priversi?
Gal jau pakalbėkime apie plėtotę.
Kitą savaitę vyks pasitarimas su Monrealio biuru.
- Kokioje stadijoje „Titanų nesantaika“? - Judame į priekį.
Viskas gerai.
Smagu girdėti.
Nes prieš tai niekaip negalėjot susitarti, kuria kryptim sukti, taip kad…
Taip. Bet mes viską išsiaiškinom
ir glaudžiai bendradarbiaujam.
Taip, abu plėtojame savo idėjas.
Padalinome plėtotę perpus, ir dabar abu su Ajanu dirbame su savo puse.
Tai - ne bendradarbiavimas. Tai - darbas atskirai.
Bet kuriuo atveju dabar yra geriau, nes jau kelios savaitės, kai nesibaram.
Ne. Negerai.
Esu su tuo susidūręs.
Tyla prieš skyrybas.
O Dieve.
Jėzau Marija, Deividai. Mes juk nesam tavo tėvai.
Turėjau galvoje savo skyrybas.
Nors abejos skyrybos paliko žaizdų.
Deividai, tau nėra ko jaudintis. Dabar mes - stipresni nei kada nors.
Tai jau trečias kartas, kai moteris sako man tokius žodžius. Jūsų žiniai.
Pirmoji buvo mama, tada - mano buvusioji, o dabar - Popė Li.
Dieve, žmogau. Susiimk į rankas.
Pasitarimas praeis kuo puikiausiai. Patikėk mano žodžiu.
- Prašau. - Ačiū, Ajanai.
Nėr už ką.
Bręsta tragedija.
Taip.
Labas rytas.
- Labas. - Labas rytas.
Vakarų fronte - nieko naujo?
Mums reikės…
- Taip. Lyg ir. - Jo.
Jo.
Pakankamai laiko iki pasitarimo.
Marios laiko.
Nekreipk dėmesio. Jis nori mus įvilioti į pokalbį asmeniniu klausimu.
Vėl vaikštau į pasimatymus. Prisijungiau prie pažinčių programėlių.
Daugybės programėlių. Daugybės.
Pikčiurna Deivas užmetė meškerę.
Dabar belieka sėdėti ir laukti, kas užkibs.
Dieve mano, Deividai. Ne ten reikia ieškoti rimtų santykių.
Atsiprašau. Nesusilaikiau.
Nieko tokio.
Prarijai jauką. Pažiūrėsim, ar dar kas užkibs.
Sveikutė, Kristina.
Ji rūko.
Na, ir aš galėčiau pradėti rūkyti.
Taip jis nieko nesusiras.
Na, kaip pažiūrėsi.
Tai - rinkodaros klausimas. Deividas yra laimėjimų dėžutė.
Jis yra prekė sekso rinkoje,
todėl turėtų pateikti save kaip laimėjimų dėžutę.
Parodyti viliojančią išorę…
Ir taip paslėpti faktą, kad viduje - šlamštas.
Kai tik moteris supras, kad buvo apgauta,
įsijungs kognityvinis disonansas, ir ji save įtikins, kad jis jai patinka,
- nors gerai žino, kad taip nėra. - Aišku.
Mano viduje nėra šlamšto.
K. V.?
ATSILIEPTI ATMESTI
Atmesti.
Kas tai? Kas ten vyksta?
- Labas, Pope. - Sveikas.
Kas čia vyksta?
Ten truputėlį ankšta mano naujajai komandai.
Todėl nusprendėme padirbėti mano senajame kabinete.
- Jūs skiriatės? - Ką?
Ne, dirbame kartu, tik skirtinguose kabinetuose. Taip - paprasčiau.
Dveji namai. Labai blogai.
Deividai! Nekelk dramų. Tai - laikina, supranti?
Kai tik baigsiu kurti Herą, grįšiu atgal.
Aha, ji irgi taip sakė.
K. V. skambina. Atmesti.
Pala, kas ta Hera?
Mes su Ajanu sugalvojom savo plėtotės pusėms kodinius pavadinimus.
Jo dalis yra Dzeusas, manoji - Hera. Taip - paprasčiau.
Skirtingi pavadinimai.
Taip. Suprantu. Kažkodėl labai susijaudinau.
Kas skambina? Jei K. V., neatsiliepk.
- Skambina Dž. Alfredas Prufrokas. - Dž. Alfredas.
Ne, tik ne…
Apgaulė pavyko.
Atsiprašau dėl tokios avantiūros, bet man būtinai reikia su kuo nors pasikalbėti.
Tai - gyvybės ir mirties klausimas.
Tavo gyvybei gresia pavojus? Pasigavai virusą?
Blogiau. Mano literatūrinį gyvenimą puola parazitas.
Mano leidėjas ketina atimti iš manęs mano personažus.
Mano istorijas. Mano viso gyvenimo darbą.
Tas parazitas atsiuntė man laišką. Tuojau parodysiu.
ĮSPĖJIMAS DĖL SUTARTIES NUTRAUKIMO
Sutarties nutraukimas?
Jie reikalauja K. V. intelektinės nuosavybės teisių.
Vien todėl, kad nepateikiau paskutinės
savo istorinės trilogijos „Anarenas“ dalies.
Po galais! Neleisiu, kad jie parašytų man nuosprendį.
Žinai, ką? Aš padėsiu.
Ačiū tau, Bredai.
Ne tau, nepyk. Padėsiu Deividui susirasti draugę.
Tas žmogus - neperkama laimėjimų dėžutė. Tai pareikalaus daugiau jėgų.
Tu užsiimsi K. V. reikalais. Tai bus puikus išbandymas.
Ką? Ne, aš negaliu…
Tau viskas pavyks. Tik atmink, per derybas gali nutikti taip,
kad tavo didžiausia stiprybė gali iš tiesų tapti didžiausia silpnybe.
Tai yra būtent tai,
ko aš norėjau.
Taip.
O tai ir yra problema. Kaip pas mus su laiku?
Viskas padaryta laiku ir neviršijant biudžeto.
Neviršijant biudžeto?
Dar viena problema.
Kodėl?
Nieko nesu padaręs laiku ir neviršydamas biudžeto. Tai - blogas ženklas.
Tau nepatinka mūsų darbas?
Labai patinka, Filai. Viskas - tobula.
Kaip tu nesupranti, kad tai ir yra problema?
Sutinki su viskuo, ką sakau, ir nusileidi visiems mano įnoriams.
Nori, kad ginčyčiaus su tavim?
Taip, tik be išankstinio plano.
Tai turi vykti natūraliai, kaip tai nutinka su Pope.
Didelis spaudimas ir nesutarimai
paverčia anglį deimantu.
- Labai stiprūs nesutarimai? - Iš tavęs jokios naudos, bliamba!
Nepyk, žmogau. Esi puikus vyriausiasis dailininkas ir panašiai,
bet man reikia tokio, kuris mestų man iššūkį.
Būkime atviri, jei jau imtume ginčytis,
sumalčiau tave į miltus ir fiziškai, ir protiškai.
Tu čia - bosas.
Bičiuli. Tučtuojau liaukis, nes imsiu tavęs negerbti.
Ne.
Niekas iš čia esančių tuo nepatikėjo.
Gerai. Gal krisi prieš mane ant kelių?
Stokis. Po galais, žmogau.
Ajanai, tau skambina mama.
Mama?
Alio.
- Karališkas mūšis. - Atsiknisk, Bredai.
- Nebegalvok apie tai. - Negaliu.
Atleisk man. Tavo žaidimo dizainas buvo puikus, o aš, kvaiša,
viską tau sugadinau su ta „Pikta ožka“.
Ne man. Mums visoms.
Vis viena manau, kad žaidimas bus. Tik reikia sugalvoti būdą.
Juk nesiruošiam visą gyvenimą sėdėti ant tos sofutės, ar ne?
Ne. Garantuotai.
Mes abi turime didelių svajonių.
Didžiulių, ir…
Jaučiu, kad tau bus suteikta dar viena galimybė, Deina.
Ir kai tai nutiks, aš…
Testuotoja. Turiu tau darbo.
- Jai? - Man?
Atsiprašau. Taip. Juk tu esi ta pikčiurna su šaižiu balsu?
Moterų atleidimas iš darbo dėl jų balso tono yra…
Gerai. Taip, tu. Einam.
Judinkis.
Na, iki.
ATVIRAS PLATUS PASAULIS PAPRASTUMAS - ĮDOMUS ŽAIDĖJUI
Galima apeiti verifikavimą?
Gerai, taip, jei kiti serveriai su indikaciniu numeriu galėtų…
apeiti verifikavimą…
Ar negalėtume atsinešti daugiau kėdžių?
Ša, Akiniuoti! Aš galvoju!
Labai atsiprašau. Nenorėjau ant tavęs šaukti, Akiniuoti.
- Entonis. - Entoni.
Aš ant jūsų nepykstu. Jūs…
Jūs esat nuostabūs.
Tiesiog… jaudinuosi dėl pasitarimo,
nes aš neturiu ko parodyti Monrealiui,
ir kaip man jiems visa tai paaiškinti,
kad jie suprastų?
Nori pakeisti FŽ serverio struktūrą debesija grindžiamu sprendimu,
kad vienu metu būtų įmanoma sklandžiai valdyti ir aplinkos pokyčius,
ir didžiulį žaidėjų srautą?
- Taip! - Bet tai - neįmanoma.
Ne!
Tai nėra neįmanoma. Tik to niekas nėra daręs,
nes aš dar nesugalvojau, kaip tai padaryti.
Dieve, kodėl grupėje būtinai turi būti vienas zyzla? Ką?
Pasamdžiau jus, kad padrąsintumėt mane.
Pasamdei mus, kad sukurtume Herą.
Taip, ir dėl to. Klausykit.
Ajanas mokėjo paglostyti mano savimeilę ir padidinti pasitikėjimą savim,
kad jausčiausi taip, jog viskas yra įmanoma.
Bet fizikos dėsnių neįmanoma įveikti.
Tau gal ir neįmanoma, ožy!
Matai? Vėl privertei mane šaukti.
- Labas. - Ko tau?
Atsiprašau, kad trukdau,
tik norėjau pasakyti, kad tu - geniali.
Gal net talentingiausia mūsų kartos programuotoja.
Gali išmokyti mane programuoti?
Noriu tapti tokia puikia programuotoja, kaip tu.
Deina, tu papirkai mane žodžiu „geniali“.
- Užleisk jai kėdę, Akiniuoti. - Rimtai?
- Tikrai? - Taip.
Man bus ne pro šalį darbuotoja,
kuri galvoja, kad esu geriausia visų laikų programuotoja.
- Sakiau „mūsų kartos“. - Tai tau reikia kėdės ar ne?
Girdėjai, ką pasakė genialioji. Judink užpakalį, Akiniuoti.
Tu man patinki.
Pone Strausai, pas jus - lankytoja.
Sveiki. Džimas Strausas.
- O kur p. Longbotomas? - Štai čia.
K. V., pasisveikink.
Išjungiau garsą dėl jo paties saugumo.
P. Longbotomą reikia saugoti nuo bet kokios rizikos.
Tikiuosi, jūs suprantate. Todėl šiandien už jį kalbėsiu aš.
Prašau sėstis.
O kas jūs tokia?
Ta, kuri mato jus kiaurai.
Bandysiu spėti. Įvertinot pramogų pasaulio perspektyvas
ir pagalvojot, kad laimėsit aukso puodą, jei tik savo nešvariom rankom
pavyks atimti iš K. V. jo trilogijos nuosavybės teises.
Todėl vietoje to, kad pratęstumėt terminą
ir duotumėte jam laiko baigti darbą,
jūs skubinate jo kūrybinę viziją.
Galbūt tai būtų gerai jūsų biudžetui,
bet šitą matysit kaip savo ausis.
Iš kur šitas čia atsirado?
Ne jūsų reikalas. Reikalauju šešių mėnesių pratęsimo!
Trečia knyga turėjo būti parašyta dar 1982 m.
Galiu pasinaudoti tualetu?
Taip, jis…
Šūdas.
„NIAM-NIAM“ PAIEŠKOS REZULTATAI
Deividai, mes su komandos nariais išanalizavome tavo socialinius tinklus.
Nežinau, nuo ko pradėti.
Patiekalai su grotažyme „Niam-niam“.
Vestuvinės nuotraukos pažinčių programėlėje?
Na, tai - gražiausios mano nuotraukos, žmogau.
Šukuosena, makiažas. Aš ją nukirpau.
Deividai, tai ji tave nukirpo.
Klausyk, žmogau. Nežinau, ar man patinka…
Nieko negirdžiu.
Pasakiau, kad… Kad man tai nepatinka.
Nieko negirdžiu. Kalbėk garsiau.
Man gėda, kad viską čia rodai.
Keista, nes rodyti tai visam pasauliui
tau nebuvo gėda.
NESUGAUNAMAS DEIVIDAS PUIKUS DVIRATIS, KĄ?
Sveiki, bičiuliai. Su didžiuliu džiaugsmu
pristatau ką tik įsigytą bekelės dviratį „Canyon Grail CF SLX 8.0“.
Šiaip jau jis kainuoja 5 gabalus.
Man pavyko jį gauti už 4,5 gabalo, nors teko pavargti.
NESUGAUNAMO DEIVO SAVAITĖS VAGYSTĖ!
Nesugaunamo Deivo savaitės vagystė.
Viską trinam, vyručiai.
Pala. Ką? Ištrinsi mane iš socialinių tinklų?
Pirmas dalykas, ką padarys potenciali draugė, ji tave pagūglins.
Šitoks tavo vaizdelis internete kaipmat atmuš bet kokį jos norą.
Gerai, bet jeigu apie mane nieko nebus,
neatrodysiu kaip serijinis žudikas?
Na, brolau, serijiniai žudikai palieka bent kokią paslaptį.
Ne taip, kaip tavo dviratinės kelnės. O dabar sėskis.
Kas čia?
IŠSISKYRUSIŲJŲ ŠOKIŲ VAKARAS
Išsiskyrusiųjų šokių vakaras.
Tai - japonų pažinčių programėlės simuliatorius.
Turi progą ją išbandyti.
Paleisime tave į rinką,
atmesime viską, kas netiks.
Jeigu su netikra moterim apsikeisite bent 10 žinučių,
ir ji tavęs neatmes, žinosiu, kad produktas…
- Žmogus su jausmais. - Žmogus su jausmais
gali drąsiai nerti į pažinčių pasaulį.
Meilė.
Gerai. Štai taip.
Pikčiurna Deivas užmes meškerę ir galbūt pagaus ryklį.
- Supranti, ką noriu pasakyti? - Žinoma.
Verslininkė. Štai.
Štai. Žiūrim, ką turim.
Nesijaudink. Tik nesijaudink.
Galiu pavaišinti tave gėrimu?
Puiki pradžia.
- Bare. Natūralus klausimas. - Taigi.
Ji kažką rašo.
„Gal aš tave pavaišinsiu?“
Tritaškis.
- Gerai. Toliau. - Taip.
- „Man patinka ryžtingos moterys.“ - Labai gerai.
- „Gali pavaišint kokteiliu su viskiu.“ - Geras pasirinkimas.
- „Nors saldus…“ - Kodėl vis dar rašai?
„Bet vertas nuodėmės. Grotažymė „Niam-niam“.
Ji rašo.
„Mano draugai jau išeina. Turiu bėgti. Iki.“
Jos draugai išeina. Ji tikriausiai turi juos parvežti.
Ji išeina su tuo gražuoliu.
Kam reikia tai rodyti? Žiauru.
Kaip pirmam kartui, visai neblogai.
Taip, tu teisus.
Šakas juk irgi ne visus tritaškius pataikė, ar ne?
Šiaip jau jis nemėtė tritaškių. Jis daugiausiai žaidė po krepšiu.
- Nelabai nusimanau apie krepšinį. - Taigi.
Gal kas turi meniu? Užsisakysime vakarienę.
Bredas klydo dėl manęs. Aš nesu gudri ir niekada tokia nebūsiu.
O aš nesu menininkas. Tik nukvakęs rašytojėlis,
leidžiantis dienas savo paties vidutinybės kalėjime.
Užimta! Dink iš čia, bliamba!
Ir kaip galėjau pagalvoti, kad baigsiu rašyti trilogiją?
Visad noriu atsikąsti daugiau nei galiu apžioti.
Tai man primena situaciją, kai Pnompenyje užsisakiau
azijietę transvestitę.
Neįžeidinėk žmonių. Negražu.
Ne, tu ne taip mane supratai, Džozefina. Aš ją pasisamdžiau.
Buvau jos gerbėjas. Jei atvirai, net buvau ją įsimylėjęs.
Iki tos minutės, kol ta mažytė kalė neprirakino manęs prie radiatoriaus
ir neapvogė iki paskutinio siūlo galiuko.
Jėzau, gal bent kelias minutes gali iškęsti be įžeidinėjimų?
Žmonės tave pasmerktų beveik už viską, ką čia sakai. Grynas vargas su tavim.
Tas prakeiktas mano liežuvis.
Tu - teisi. Esu tikras vargas.
Grynų gryniausias.
Minutėlę. Štai ką Bredas turėjo galvoje.
K. V., tu esi mano stiprybė.
Atsiprašau, kad buvau nemandagi.
Nežinau, kodėl taip nutiko, paprastai taip nesielgiu.
Tiesą sakant, turėtume jums padėkoti.
K. V. knygos adaptacija tik dar labiau jį išgarsins.
Na, linkime p. Longbotomui kuo didžiausios sėkmės kūryboje ir…
Savo ruožtu
K. V. nori užtikrinti filmo bei TV projektų sėkmę,
todėl prisidės prie jų reklamos.
Jis labai laukia pokalbių su žiniasklaida, kad papasakotų apie įkvėpimo šaltinius.
Tiesa, K. V.?
Žinoma. Jūs tikriausiai nežinot,
kiek kartų žmogui tenka nukentėti nuo azijiečių transvestitų,
kad išmoktų pamoką?
Na, man prireikė trijų.
Tik trijų? Maniau, keturių.
Teisingai, vaikeli. Keturių. Truputį… pasikuklinau.
Atsiprašau, apie ką jis čia?
Apie translyčių sekso paslaugas Pietryčių Azijoje.
Tai - pagrindinės trilogijos veikėjos Chimeros atsiradimo istorija.
O Dieve.
Juk esat girdėjęs apie mokslinės fantastikos rašytoją Orsoną Skotą Kardą.
Pagal jo knygą pastatytas filmas „Enderio žaidimas“ neturėjo pasisekimo,
kai paaiškėjo jo nuomonė apie homoseksualus.
O Dž. K. Rouling nukentėjo vien tik dėl kelių išsakytų pastabų.
Todėl visiems būtų gerai, jei aptartume naujos sutarties sąlygas.
Kad K. V. galėtų baigti trilogiją savo nustatytomis sąlygomis.
Priešingu atveju turėsite reikalų su aštuoniasdešimtmečiu,
kuris neseniai gana gerai išmoko naudotis internetu.
Jis net moka bendrinti išteklius.
Viską, ką turiu kompiuteryje.
Gerai! Tiek to.
Pratęsiu terminą.
Valio!
Ačiū. Buvo malonu susipažinti, pone.
„Jau vėlu, vyruti. Ar tau ne laikas į lovytę?“
1-AS VAKARAS 23.02 VAL.
Tau gerai sekas.
Išlaikysi šį bandymą ir keliausi į tikrąjį pažinčių pasaulį.
Pasakyti jai, kad man jau laikas į lovą?
Nes savaitgaliais einu anksti miegoti, kad nepramiegočiau ūkininkų turgaus.
- Ne? Kovoti su instinktais. Taip. - Taip.
Ne.
Bijau žiūrėti.
„Gal einam pas mane?“
- Ką? Pala, ką? - Ei!
- Deividai, tau pavyko! - Pavyko!
Kas yra? Kas yra?
Tu bendravai su tikromis moterimis.
Sąsaja buvo tokia, kad negalėtum klastoti savo duomenų.
- Kuo čia dėtas Polas? - Aš esu verslininkė.
Taip. Pats žinai, kad mūsų darbe mažai moterų.
- Tai aš susirašinėjau su Deividu? - Taip, su juo. Taip.
Deividai, susipažink su Sju, mergina anapus lango.
Ir, žinoma, pašėlusia Kerol.
Bredai, sakei, kad tai - nauja darbo su seksualiniu priekabiavimu programa.
Ar tu darbo metu naudojiesi darbo įranga,
kad surastum Deividui paną?
Tu irgi prie to prisidėjai, Kerol.
Ir, jei neklystu, ką tik siūlei Deividui užsiimti seksu.
Kerol, išdykėlė.
Viskas buvo ne taip.
Norėjau išbandyti, kaip maniau, naujos žmogiškųjų išteklių priemonės galimybes.
Eik tu sau, Kerol. Neprisileisčiau Deivido artyn nė už jokius pinigus.
- Ačiū, Polai. - Na…
Kerol, tu jam leisi taip kalbėti?
Sju. Mes netikom vienas kitam? Maniau, kad mes - draugai.
Taip, na, Deividai,
man sunku įsivaizduoti save tavo sėklos indu.
Aiškiai paaiškinau?
- Aiškiai. - Tada gerai.
Ačiū.
Rezultatas toks: tu tinki į porą su Kerol.
- Su Kerol, taip. - Taip.
Taip, ji juk - žmogus.
- Ar ne? - Supranti?
Teisingai. Ji turi širdį.
- Gerai. - Taip.
Deividai, nenoriu įžeisti tavo jausmų,
bet nežiūrėčiau į tave net tada,
jei būtum paskutinis vyras Žemėje.
Nuostabu.
Bet, žmogau, įtrauksime tai į tavo pažinčių profilį,
ir tikrai surasim tau moterį.
Moterį, kuri manęs nekenčia.
Žmogau, visko pasitaiko. Nenukabink nosies.
Ačiū, seni.
Šūdas.
Gerai, taigi…
Viskas gražu, tau patinka,
bet nenori rodyti Monrealiui, nes kažko trūksta
ir yra ne visai tai, ko tu norėjai?
Negi taip sunku suprasti?
Ko tu iš manęs nori, žmogau?
Noriu, kad būtum, kokia paprastai esi - pikta ir užknisanti.
Aš nesu užknisanti, aišku?
Tai, kad nebijau rėžti į akis tiesos, dar nereiškia…
Taip. Gerai.
Knisk mane toliau, tik kritikuok mane, ne pasaulį.
Gerai. Esi mažo ūgio.
Pati tu mažo ūgio! Ne aš! Vienu spyriu išlėktum pro langą, bliamba!
- Negi tau tai padeda? - Nė kiek!
- Nesuprantu, ką man daryti! - Šūdas.
Ką tu čia pagalvojai? Išsigandai manęs?
Manei, kad tau trenksiu?
Iš kur man žinoti, ar tu man trenksi, ar bučiuosi.
Bučiuoti tave? Aš - homoseksualė!
- Anksčiau tai bučiavomės, ką? - O Dieve.
Nesvarbu. Nesuprantu, apie ką čia mes kalbam.
Nebežinau, ką daryti.
Matai ką nors? Ką jie daro?
Panašu, kad dirba.
Kaip tai suprasti? Mes dirbam.
Aš ir nesakiau, kad nedirbam.
Liaukis ginčijusis su manim. Labai negerai.
Jis padarys daugiau už mane. Man - šakės.
Tai jau tikrai.
Turi palaikyti mane.
Stengiuosi būti šimtu procentų atvira.
Užteks ir 75-ių. Aš - tavo bosė.
Gerai. Atleisk.
Jėzau Marija!
Jis ką tik sudaužė savo kompiuterį. Atrodo įsiutęs.
Šūdas. Kai Ajanas ima daužyti daiktus, jam kyla gerų minčių.
Šūdas. Neturiu ką parodyti Monrealiui.
Kai jie pamatys Ajano darbą, mano pusę plėtotės tikrai užrauks.
Man tik reikia sugalvoti, kaip išpešti daugiau laiko.
Sveika, Pope!
KARALIŠKAS MŪŠIS
Po galais. Jis užsakė tą užrašą?
Gerai. Tiek to.
- Prie dar… - Dieve mano.
Mano kojos. Nutirpo kojos!
Padėk man. Aš negaliu…
Padėk man atsistoti. Neliesk jų.
- Gerai. - Bet padėk man.
Gal… Ne. Patrink jas.
- Ne, neliesk jų! - Nežinau, ką daryti.
NIKOLĖ, 34 METŲ
Ji su manim nesusitikinėtų nė už milijoną.
Taip. Nebent būčiau gražesnis.
Pasvajok.
Štai mano mėgstamiausia prekė.
Nori pasakyti, neperkama laimėjimų dėžutė, kupina šlamšto?
Liaukis. Buvau neteisus, pripažįstu.
Tu negali būti laimėjimų dėžutė,
nes laimėjimų dėžutė priklauso tam, kas ją nusiperka.
Jeigu tu moteriai nepatiksi,
ji tave išspirs, o tai reiškia prekės grąžinimą, o ne pardavimą.
Žiūrėkime į tave kaip į storo audinio maišą.
Storo audinio maišą?
Nepopuliariausia prekė FŽ internetinėje parduotuvėje.
Neprašmatnus. Niekuo neypatingas, bet reikalingas žmonėms.
Jis yra naudingas. Jis yra patikimas, jame gali tilpti visoks šūdas.
Kai kurioms moterims reikia būtent to.
- Turėčiau dėl to džiaugtis? - Kol kas - ne.
- Pažiūrėk į savo naują pažinčių profilį. - Ką? Tu pakeitei mano pažinčių profilį?
Šįvakar einu į pasimatymą su Linda?
Toks mano mamos vardas. Nuostabu.
Ne. Džeinė yra iš Jorba Lindos.
Tolokai, nemanai?
Miestuose ir priemiesčiuose nieko tinkamo neradau.
Nusprendžiau paieškoti kaime.
Žemės ūkyje. Ir radau kai ką įdomaus.
Džeinė yra geras laimikis. Ji - mokytoja.
Gyvena nuosavame name ir, priešingai nei ta rūkalė, nė karto nebuvo suimta.
Nė karto nebuvo suimta? O Dieve. Retas atvejis.
Nė karto. Ji - puiki vieniša moteris.
Tapk Džeinės storo audinio maišu, Deividai.
Aš padėsiu jai nešti naštą.
Gerai, atiduok.
Ačiū, bičiuli. Myliu tave, Bredai.
- Ne taip stipriai, kaip Lindą. - Džeinę.
Džeinę, taip. Ne mamą.
Gerai.
- Ei, Pope. - Sveikas.
Labas.
- Ką mes darom? - Einam į posėdį, manau.
Ne, turiu galvoje mus su tavim.
Žinai, juk buvome neblogais partneriais.
Dabar man atrodo, kad matomės tik tada, kai kyla ginčų dėl pinigų.
Ką čia sakai?
Gal… reikėtų pabandyti iš naujo?
Kas, jei grįžtum į kabinetą ir vėl pabandytume dirbti kartu?
Žaidimo labui.
Žinai, galėtume sėkmingai toliau kurti bendrą plėtotę.
Tu vėl nori dirbti kartu?
Na, taip. Supranti, žaidimo labui. Ne tik žaidimo, bet ir…
Ei, Pope!
Ką tik gavau demonstracinę versiją.
Karališko mūšio režimui nėra lygių! Monrealis bus apstulbintas!
Sukūrei karališką mūšį?
Ne. Tai - varžybos, kol lieka gyvas vienas veikėjas,
kai žaidėjai kaunasi dėl pranašumo…
Karališkas mūšis.
Be to, kurį laiką nebebuvome partneriais… jei ką.
Tu tai padarei. Virtai vanagu.
Mažute!
Taip pasielgei tik todėl, kad nuteiktum prieš mane Monrealį.
Maldauju. Ajanai, ne viskas sukasi aplink tave.
Nenori, kad aš jiems patikčiau, ar ne? Nori, kad tu jiems patiktum, ne aš.
Ne. Dariau tai, kas geriausia žaidimui.
Darei, kas geriausia tau!
Maldauju, Ajanai, ne viskas sukasi aplink tave.
- Velnias. Negerai. - Atsiprašau.
Nori čia rėkauti visų akivaizdoje?
Tokia buvo mano vaikystė, Bredai.
- Pažiūrėk, ką tu darai! - Ir tavo santuoka.
- Ir mano santuoka. - Ne apie mane?
Kaip visada. Galvoji, kad viskas, ką aš darau…
Aiškinsimės visų akivaizdoje, ką? Šito nori?
Nuo kada tave trikdo kiti žmonės…
Sveiki, bičiuliai. Atliksiu grupės „Blues Traveler“ dainą „Run-Around“.
Mėgstu kavą ir arbatą
Kad galėčiau pats pasirinkt
Tebeturiu svajonių Kurių negaliu atsikratyt
Myliu tave taip Kad tau daros su manim sunku
Na ir kas? Tebūnie
Bet vis dėlto
Kodėl nori mane mesti
Juk dar viską… galima pakeist
Nemesk manęs
Superinė daina. Jei patiko, spauskit patiktuką.
Išvertė Laima Banionienė